ECAD5001C- Asesu ar gyfer dysgu.
Mae asesu ar gyfer dysgu yn ffocysu ar ehangu dealltwriaeth plant er mwyn gwella a datblygu eu dysgu. Mae’n strategaeth a ddefnyddir gan athrawon er mwyn mesur eu dysgu a dilyniant y plant wrth gyrraedd nodau. Gellir helpu plant i fod yn ganolog yn y dysgu ac i ddadansoddi dealltwriaeth y dasg. Mae pedwar elfen o asesu ar gyfer dysgu sef rhannu meini prawf, cwestiynu effeithiol, asesu cyfoedion/hunan asesu ac adborth o ansawdd.
[bookmark: _GoBack]Mae yna dau fath o asesu, sef ffurfiannol a chrynodol. Dyfynnwyd James woodworth asesiad ffurfiannol fel, ‘asesment that takes place while the learner is still engaged in the learning process’. Fel y nodwyd bod asesu ffurfiannol yn barhaus ac yn cael eu defnyddio yn y gwersi er mwyn hybu dysgu pellach a drwy helpu plant ddeall sut i wella. Ar y llaw arall mae asesiad crynodol yn fesuriad ar ddiwedd cyfnod o ddysgu. Defnyddir i fesur gallu’r plant a rhannir gyda’r athrawon a’r rhieni.
Yn gyffredinol dadleuir fod llawer o fuddion ac anfanteision i asesu ar gyfer dysgu (Aagd). Nodir fod strategaethau Aagd yn medru helpu gwella perfformiad plant mewn profion. Mae hyn oherwydd bod Aagd yn annog plant i feddwl yn ehangach. Cefnogir Black and Wiliam, ‘‘if teachers use formative assessments as part of their teaching, students can learn at approximately double the rate’’. Yn yr un modd ar ôl darllen ‘Assessment reform group supported by the Nuffield foundation’ gwelwyd fod y defnydd o Aagd yn golygu fod llai o bwysau ar ganlyniadau profion ac asesiadau crynodol fel ffordd o fonitro dealltwriaeth plant. Golygir gall asesu ffurfiannol cael eu defnyddio fel ffynhonnell ychwanegol i fesur dealltwriaeth. Cefnogir Carol Dweck y defnydd o asesiadau ffurfiannol drwy ddweud bod nifer o blant yn ofni cymryd risgiau. Felly mae asesiadau ffurfiannol yn medru goresgyn hyn wrth i’r strategaethau ffurfiannol annog plant i wella drwy ddysgu o’u camgymeriadau. Wrth ddarllen adroddiad Ofsted ‘Assessment for learning: the impact of National Strategy support’ gwelwyd bod defnydd da o Aagd yn yr ysgol lle roedd y plant yng nghlwm yn dewis eu nodau ac yn deall eu dilyniant. Roedd hyn yn arwain at blant llawer mwy hyderus wrth weithio ac yn cyrraedd safon uwch o ddysgu. Felly dyma bwynt sy’n uwcholeuo bod arfer da o asesu yn arwain at blant i ddeall beth sydd angen iddyn nhw wneud i ddysgu a sut i wella. Oherwydd hyn gellir dadlau fod angen llai o bwysau ar asesiadau crynodol. Cefnogai gan adroddiad Sut i ddatblygu meddwl ac asesu ar gyfer dysgu yn yr ystafell ddosbarth, ‘Mae gwaith ymchwil wedi dangos bod adborth ar ffurf graddau neu farciau yn cael effaith negyddol ar ddysgu’.
Ar y llaw arall dadleir fod y dull yma o ddysgu yn cymryd amser o’r wers, felly mae’n effeithio ar amser dysgu’r plant. Ar wefan ‘classroom’ gwelwyd gan nid oes ddigon o amser i ychwanegu popeth mewn i’r wers mae athrawon yn tueddu i ruthro dros asesu. Felly nid yw plant yn elwa ohono. Yn ogystal nodwyd rhai mai profion yn unig sydd yn medru mesur dealltwriaeth plant. Mae modd dadlau fod llai o bwyslais ar asesu ffurfiannol heddiw gan fod athrawon yn canolbwyntio ar asesu crynodol gan mai dyma sydd yn cyfleu datblygiad plentyn, megis graddau. 
Gwelwyd wrth ddarllen adroddiad Donaldson (2015), dyfodol llwyddiannus ei fod yn sylwi fod angen newidiadau er mwyn hybu asesu yn y dyfodol agos. Nodwyd fod llywodraeth Cymru wedi sylweddoli nid yw eu fframweithiau ar asesu o safon, a chydnabyddir bod angen gwellhad yn y defnydd o asesu ffurfiannol. Gwelwyd fod angen newidiadau megis ‘bod yn glir am y rhesymau dros asesu a chynllunio ymlaen llaw ar gyfer y defnydd a wneir o’r canlyniadau asesu’ neu ‘cynnwys myfyrwyr yn eu hasesu eu hunain’. Felly ar sail hyn mae angen sicrhau bod yr asesu yn cael eu rhannu gyda’r plant yn glir, ac yn bersonol i bob plentyn. Yn debyg cred Estyn nid yw asesu yn llwyddiannus yn ysgolion ar hyn o bryd. Efallai nid oes gan yr athrawon y ddealltwriaeth i weithredu Aagd yn effeithiol.
Dewisir yr awdur i ffocysu ar yr elfen adborth ar ei phrofiad dysgu proffesiynol. Rhoddir adborth ar sawl ffurf megis yn ysgrifenedig, ar lafar neu gan gyfoedion. Yn yr ysgol ffocysir ar adborth ysgrifenedig sef y strategaeth ‘seren a dymuniad’. Dewisir y strategaeth seren a dymuniad gan fod yr ysgol yn eu defnyddio yn barod, a gwelir fod y strategaeth yn llwyddiannus. Gwelir fod dosbarthu adborth da yn codi hyder plant a’u hunan effeithiolrwydd i gael yr angen i geisio yn well. Wrth ddadansoddi’r 10 egwyddor Aagd, gwelwyd fod adborth yn clymu gyda, ‘yn helpu dysgwyr i wybod sut i wella’. Mae hyn oherwydd bod adborth yn medru adeiladu ar gryfderau plant a gwella gwendidau.
Treialwyd y dull yn gyntaf tu allan i oriau ysgol wrth farcio llyfrau. Gwelir nid oedd llawer o bwrpas iddo gan nad oedd y plant yn gweld nag yn elwa o’r y sylwadau. Felly penderfynwyd marcio gwaith drwy rhoi seren a dymuniad iddynt yn ystod y wers er mwyn bod y plant yn medru ymateb i’r hyn a nodwyd yn gryfder a beth sydd angen gwella. Cefnogir hyn gan Gibbs a Simpson (2004) ‘’Feedback is effective if students act on it to improve their future work and learning’’. Wrth farcio rhoddir tic pinc i’r pethau sy’n plesio a beiro werdd i bethau sydd angen cywiro neu wella. Cywirir y plant eu camgymeriadau gan ddefnyddio pensil piws i ddangos gwellhad. I gyd fynd gyda hyn ar ôl iddynt orffen y dasg ychwanegir seren a dymuniad. Gyda’r plentyn edrychir dros y dymuniad gan benderfynu a thrafod beth ellir newid i wneud y gwaith yn well. I’r plant MATh byddir yn gosod her iddynt ar sail eu dymuniad. Fel enghraifft rhoddir her i feddwl am air arall am hapus, ysgrifennwyd y plentyn ymateb i hyn lle nodir ‘yn wen o glust i glust’ a ‘llon’. Credir bod y strategaeth yma yn helpu'r plant i feddwl yn ehangach ac i wella safon eu gwaith.
Er hynny treuliwyd amser yn rhoi cymorth i’r plant i ddarllen y seren a’r dymuniad ac yna gymorth i ymateb. Ond drwy greu amser i wneud hyn elwi’r y plant yn fawr drwy ddeall beth sydd angen gwneud er mwyn gwella safon gwaith. Credwyd does dim llawer o bwrpas i farcio gwaith y plant heb roi'r adborth iddyn nhw ar sut i wella. Cefnogwyd hyn gan erthygl Sut i ddatblygu meddwl ac asesu ar gyfer dysgu yn yr ystafell ddosbarth’, lle nodwyd ‘‘dylid rhoi adborth cyn gynted â phosib’’ gwelwyd bod angen darparu adborth yn syth wrth ddysgu. Yn debyg mae Dylan Wiliam yn awgrymu y dylai adborth fod yn 'broses funud wrth funud' yn lle proses sy'n dod ar ddiwedd y wers. Gwelir o brofiad y pwysigrwydd o ddarparu'r adborth yn ystod y dasg neu bydd y plant yn anghofio os ydynt yn ymateb y dydd wedyn. Defnyddir y strategaeth seren a dymuniad yn yr ysgol gan ei fod yn ffordd hawdd o glymu ac i fesur yn erbyn y meini prawf llwyddiant. Ond mae modd dadlau eto fod darparu adborth personol o ansawdd da yn cymryd llawer o amser o’r wers.
Gellir defnyddio'r dull hefyd yn CA2, ond amrywia drwy ychwanegu dwy seren a dau ddymuniad. Credir ni ddylid rhoi ormod o ddymuniadau i’r plant i weithio ar neu bydd cymhelliant y plant yn gostwng. Yn bendant rhoddir her ar sail y dymuniad i blant yn ca2 i ymateb yn y wers. Gwelir pwysigrwydd bod y plant yn medru ymateb i’r sylwadau ar y dasg, mae hyn yn gam ychwanegol o fesur dealltwriaeth y plant. I blant yn CA2 bydd yn fwy haws i weithredu’r dull gan eu bod nhw’n medru darllen y sylwadau i gyd yn annibynnol. Sydd yn golygu bydd y broses yn fwy cyflym. Dull hoffai’r awdur weithredu yn CA2 fydd i dderbyn adborth seren a dymuniad wrth eu cyfoedion. 
Er gwelir fod adborth yn fuddiol mae gogledd Iwerddon yn nodi yn y dogfen ‘assessment for learning’ fod adborth yn medru cael effaith negyddol. Mae nifer o athrawon yn rhy feirniadol, yn aml derbynnir plant adborth yn rhy hwyr felly nid oes modd weithredu ar wella a nodir fod yr adborth yn rhy gyffredinol. Mae hyn yn cael effaith ar gymhelliant y plant.
Nodwyd John Hattie (2009), yn ei lyfr ‘Visible Learning’ “To be effective, feedback needs to be clear, purposeful, meaningful and compatible with students’ prior knowledge, and to provide logical connections”. Gwelir fod hyn yn wir allan yn yr ysgol, mae’n bwysig i fynd yn syth at y pwynt er mwyn i’r plant ddeall beth sydd angen gwneud er mwyn symud i’r cam nesaf. Yn debyg gwelir yn adroddiad ‘Sut i ddatblygu meddwl ac asesu ar gyfer dysgu yn yr ystafell ddosbarth’ dylid adborth cau’r bwlch dysgu, hefyd ni ddylai athro symud plentyn ymlaen os nad yw wedi cwblhau’r dymuniad.
Nodwyd Dr Cheryl A Jones yn adroddiad ‘assessment for learning’ dylid adborth fod yn bersonol i’r plentyn ac yn ffocysu ar ffeithiau a gasglwyd wrth arsylwi gwaith y plentyn. Dylid adborth athrawon weithio fel sgaffald i’r plentyn ac nid yn ddatrysiad. Cytunwyd yr awdur gyda hwn oherwydd mae’n bwysig fod y plentyn yn medru gwella targedau eu hun i lwyddo. Enghraifft dda sydd yn dangos effeithiolrwydd adborth sydd yn bersonol i’r plentyn yw fideo Austins butterfly. Dangosir sut wnaeth gwaith y plentyn gwella dros amser. Codwyd safon gwaith Austin gan ei fod wedi derbyn adborth o ansawdd wrth ei athro a chyfoedion yn y dosbarth. Dangosir hyn fod gan bob plentyn potensial da os ydynt yn cael ei gwthio i’r cyfeiriad cywir. Cefnogir yr enghraifft ddyfyniad John Hattie (2009) sef ‘‘When feedback is combined with effective instruction in classrooms, it can be very powerful in enhancing learning’’. Ar sail waith Austin yn yr ysgolion heddiw gallwn ffocysu ar yr adborth rydym yn rhoi i blant er mwyn Iddyn nhw ail ddrafftio gwaith ar sail seren a dymuniad. Ond hefyd dangosir neges fod adborth wrth gyfoedion yr un mor effeithiol.
Ffordd ymlaen-
Wrth edrych ar y dymuniadau dosbarthwyd i blant gellir defnyddio’r wybodaeth er mwyn cynllunio gwersi yn y dyfodol. Gellir ffocysu ar wendidau'r plant a phlethu nhw mewn i gynlluniau. Wrth edrych ar yr hyn rydym yn marcio yn wyrdd yn aml gallwn ffocysu ar ymyrraeth i’r plant neu dasgau ychwanegol. Defnyddir yr hyn rydym yn rhoi fel seren i blant i weld a ydym yn gwthio’r plant i’r lefel nesaf. Nodwyd Clarke (2003) wrth roi adborth ysgrifenedig dylid nodi 2/3 beth da ac un le i wella. Felly wrth edrych ar hyn dylid yr awdur wedi ychwanegu fwy o bethau da wrth farcio gwaith yn y cyfnod sylfaen, i godi cymhelliant y plant.
Credwyd yn gryf fod asesu ffurfiannol yn helpu athrawon i beidio â barnu plant ar ganlyniadau arholiadau, ac yn ffordd dda o weld eu cynnydd yn ystod y flwyddyn. Cefnogir hyn gan ‘Assessment reform group supported by the Nuffield foundation’ lle nodwyd ‘‘It fails to provide information about the full range of educational’’. Dangosir fod angen fwy o wybodaeth na chanlyniadau prawf i ddangos dealltwriaeth plant. Bellach felly mae’n fwy haws i fonitro plant, ac i dargedu’r rhai sydd angen fwy o gymorth er mwyn paratoi ar gyfer prawf. Gan roi fwy o ffocws ar asesiad ffurfiannol bydd yn rhoi llai o bwysau ar ganlyniadau profion. Cefnogir Black a Wiliam, yn ei adroddiad ‘inside the black box’ drwy ddyfynnu ‘helps low acheivers more than other students’ felly medru helpu pob plentyn i gyrraedd y safonau.
Os mae gwaith y plant yn gwella dros gyfnod ar ôl darparu a rhannu adborth dangosir yn amlwg fod budd i ddefnyddio’r dull yma. Ond ar ddiwedd y dydd mae’r technegau asesu ar gyfer dysgu dim ond yn mynd i weithio os mae’r ysgol gyfan yn eu gweithredu. Gan fod Donaldson (2015) yn tynnu sylw fod angen athrawon gwella ar y ffordd maent yn defnyddio Aagd, ateb posib i hyn fydd i ddarparu hyfforddiant i athrawon. Pe byddai fwy o ddealltwriaeth gan athrawon ar fuddion Aagd bydd hyn yn helpu dilyniant a chymhelliant y plant wrth ddysgu.

